ناہد اسلام

ناہِد اسلام (؛ پ۔ 28 اپریل 1998ء) بنگلہ دیش کے ایک سیاست دان، سماجی کارکن اور نیشنل سٹیزن پارٹی (ن س پ) کے بانی کنوینر ہیں۔ وہ بوئیشموبرودھی چھاتر آندولن (امتیازی سلوک کے خلاف طلبہ تحریک) کے مرکزی کلیدی رابطہ کار رہے، یہ وہی تحریک ہے جس نے حسینہ سرکار کے خلاف جولائی انقلاب کی قیادت کی اور ان کا تختہ پلٹا۔ وہ اگست 2024ء سے فروری 2025ء تک بنگلہ دیش کی عبوری حکومت یں مشیر کے طور پر خدمات انجام دے چکے ہیں۔

1998ء میں پیدا ہونے والے ناہد اسلام نے ڈھاکہ یونیورسٹی میں تعلیم کے دوران سیاست میں شمولیت اختیار کی۔ 2024ء میں جب سرکاری ملازمت کے کوٹہ نظام کو بحال کیا گیا تو وہ امتیازی سلوک کے خلاف طلنہ تحریک کے مرکزی کلیدی رابطہ کار بنے اور 2024ء کہ بنگلہ دیش کوٹہ اصلاح تحریک کی قیادت کی۔ وہ اس وقت قومی سطح پر نمایاں ہوئے جب ڈھاکہ میٹروپولیٹن پولیس کی ڈیٹیکٹو برانچ نے انھیں اغوا کر کے تشدد کا نشانہ بنایا۔ رہائی کے بعد انھوں نے 3 اگست 2024ء کو وزیرِ اعظم حسینہ واجد کے استعفے کے لیے ایک نکاتی مطالبہ پیش کیا، جس کے باعث وہ بنگلہ دیش کے جولائی انقلاب کی سب سے نمایاں شخصیت بن گئے۔

5 اگست 2024ء کو شیخ حسینہ کے استعفا دینے کے بعد ناہد اسلام 8 اگست کو محمد یونس کی قیادت میں قائم ہونے والی عبوری حکومت میں مشیر مقرر ہوئے اور دو وزارتوں کی ذمہ داری سنبھالی۔ فروری 2025ء کے آخر میں انھوں نے مشاورتی کونسل سے استعفا دیا اور 28 فروری 2025ء کو نیشنل سٹیزن پارٹی کے بانی کنوینر بنے۔ ناہد اسلام کو 2024ء میں ٹائم 100 نیکسٹ کی فہرست میں شامل کیا گیا۔

وہ 2026ء کے عام انتخابات میں ڈھاکہ-11 کے حلقے سے منتخب ہوئے۔

 حوالہ جات 

زمرہ:اکیسویں صدی کے بنگلہ دیشی سیاست دان
زمرہ:بقید حیات شخصیات
زمرہ:بنگلہ دیشی جمہوری فعالیت پسند
زمرہ:جامعہ ڈھاکہ کے فضلا
زمرہ:ڈھاکہ کے سیاست دان
زمرہ:1998ء کی پیدائشیں